CELEX: 32017R1983
Language: sl
Date: 2017-10-27 00:00:00
Title: Izvedbena uredba Komisije (EU) 2017/1983 z dne 27. oktobra 2017 o uvrstitvi določenega blaga v kombinirano nomenklaturo

4.11.2017   
               
               
                  SL
               
               
                  Uradni list Evropske unije
               
               
                  L 287/1
               
            IZVEDBENA UREDBA KOMISIJE (EU) 2017/1983
      z dne 27. oktobra 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 27. oktobra 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Razlogi
                  
               
                     (1)
                  
                  
                     (2)
                  
                  
                     (3)
                  
               
                     Izdelek v obliki neobdelane deske, širine približno 125 cm, debeline približno 7,5 cm in dolžine približno 2 000  cm. Narejen je z lepljenjem slojev furnirja smreke, bora ali kombinacije slojev obeh vrst lesa.
                     Sloji furnirja so postavljeni tako, da je smer lesnih vlaken enaka pri vseh slojih. Nekateri sloji so lahko postavljeni tudi pravokotno. Posamezni sloji so pri visoki temperaturi med seboj zlepljeni s fenol-formaldehidnim lepilom. Robovi in konci površine so prekriti z voskom.
                     Sloji lesnega furnirja, ki se uporabljajo za izdelavo izdelka, imajo začetno debelino od 2,8 do 3,2 mm ter gostoto 445 kg/m3 (furnir smreke) in 500 kg/m3 (furnir bora). Po postopku preše (s pritiskom 2,8 N/mm2), imajo posamezni prešani sloji končnega izdelka debelino približno 2,75 mm, gostota končnega izdelka pa običajno znaša med 540 kg/m3 (furnir smreke) in 620 kg/m3 (furnir bora).
                     Glej sliko (*1)
                     
                  
                  
                     4412 99 85 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 4412 , 4412 99  in 4412 99 85 .
                     Izdelek je podoben lameliranemu lesu iz tarifne številke 4412  (glej tudi pojasnjevalne opombe harmoniziranega sistema k tarifni številki 4412 , tretji odstavek).
                     Uvrstitev pod tarifno številko 4413  je izključena, saj izdelek ni v skladu z opredelitvijo „zgoščenega lesa“ iz opombe 2 k poglavju 44, saj se s prešo njegova gostoto poveča le za 24 %, površina izdelka pa ostane mehka, kot je razvidno s fizičnim pregledom izdelka.
                     Uvrstitev pod tarifno številko 4418  je prav tako izključena, saj izdelka ni mogoče prepoznati kot lesa, ki se uporablja pri gradnji stavb, sestavljenega blaga ali kot dele nesestavljenega blaga (glej tudi pojasnjevalne opombe harmoniziranega sistema k tarifni številki 4418 , prvi odstavek). Ima splošno uporabo in nima objektivnih značilnosti, zaradi katerih bi bil prepoznaven kot leseni izdelki stavbnega mizarstva in tesarstva.
                     Izdelek je zato treba uvrstiti pod KN 4412 99 85  med drug podoben lameliran les.
                  
               
            
         
            (*1)  Slika je zgolj informativne narave.